CELEX: C2005/082/18
Language: fi
Date: 2005-04-02 00:00:00
Title: Asia C-15/05: Gerechtshof te Amsterdamin 28.12.2004 tekemällään päätöksellä esittämä ennakkoratkaisupyyntö asiassa Kawasaki Motors Europe N.V. vastaan Belastingsdienst/Douane district Rotterdam

2.4.2005   
            
            
               FI
            
            
               Euroopan unionin virallinen lehti
            
            
               C 82/9
            
         Gerechtshof te Amsterdamin 28.12.2004 tekemällään päätöksellä esittämä ennakkoratkaisupyyntö asiassa Kawasaki Motors Europe N.V. vastaan Belastingsdienst/Douane district Rotterdam
   (Asia C-15/05)
   (2005/C 82/18)
   Oikeudenkäyntikieli: hollanti
   Gerechtshof te Amsterdam on pyytänyt 28.12.2004 tekemällään päätöksellä, joka on saapunut yhteisöjen tuomioistuimeen 19.1.2005, Euroopan yhteisöjen tuomioistuimelta ennakkoratkaisua asiassa Kawasaki Motors Europe N.V. vastaan Belastingsdienst/Douane district Rotterdam, seuraaviin kysymyksiin:
   
               1.
            
            
               Onko tiettyjen tavaroiden luokittelusta yhdistettyyn nimikkeistöön 23 päivänä marraskuuta 1998 annettu komission asetus (EY) N:o 2518/98 (1) (EYVL L 315) pätevä siltä osin kuin liitteen taulukossa olevassa 5 kohdassa uusi nelipyöräinen ajoneuvo (maastoajoneuvo) luokitellaan yhteisen tullitariffin nimikkeessä 8703 21 tarkoitetuksi henkilökuljetukseen suunnitelluksi moottoriajoneuvoksi?
            
         
               2.
            
            
               Jos asetus on pätemätön, voidaanko yhteistä tullitariffia tulkita siten, että nyt kysymyksessä olevat tavarat voidaan luokitella johonkin yhteisen tullitariffin nimikkeen 8701 90 alanimikkeeseen?
            
         
      (1)  Tiettyjen tavaroiden luokittelusta yhdistettyyn nimikkeistöön 23 päivänä marraskuuta 1998 annettu komission asetus (EY) N:o 2518/98 (EYVL L 315, 25.11.1998, s. 3).